হুয়াই নদী
হুয়াই নদী (চীনা: 淮河; ফিনিন: Huái Hé) হল গণচীনের একটি অন্যতম প্রধান নদী। এটি হুয়াংহো এবং ইয়াংৎজে, চীনের বৃহত্তম দুই নদীর মাঝে অবস্থিত এবং তাদের মতই পশ্চিম থেকে পূর্বদিকে ধাবিত হয়। ভয়াবহ বন্যার কারণে হুয়াই নদী অত্যন্ত কুখ্যাত। হুয়াই নদী-কুইন পর্বত রেখাটিকে সাধারণত উত্তর ও দক্ষিণ চীন বিভক্তকারী রেখা হিসেবে বিবেচনা করা হয়। এই রেখাটি চীনের ০ ডিগ্রীতে জানুয়ারি সমোষ্ণ রেখা এবং ৮০০ মিমি বৃষ্টিপাত রেখায় অবস্থিত (প্রায়)। এটি একই সাথে উত্তর চীনের জিন সাম্রাজ্য এবং দক্ষিণ চীনের দক্ষিণ সং এ মধ্যকার ১১৪২ সালের শ্যাওক্সিং-এর চুক্তি মোতাবেক নির্মিত সীমানার কথাও স্মরণ করিয়ে দেয়। হুয়াই নদীর দৈর্ঘ্য প্রায় ১,১১০ কিলোমিটার (৬৯০ মা), যার মধ্যের ১,৭৪,০০০ বর্গকিলোমিটার (৬৭,০০০ মা২) নিষ্কাশন অঞ্চল।